Hver dag træffer politikere og offentligt ansatte beslutninger, som koster millioner af kroner.

Men det er ikke altid, at beslutningerne er lige smarte, og at vores fælles penge bliver brugt lige fornuftigt. Hvis vi skal undgå, at det sker igen og igen, er vi nødt til at prøve at forstå, hvad der gik galt og hvorfor spildet skete. Det forsøger vi med uddelingen Årets Spild-pris.

Gennem de sidste par uger har vi i 'Spild af dine penge' på DR1 vist årets ni kandidater, som stammer fra tip, vi har fået fra seerne. Herunder har du kunne stemme om, hvem der skulle vinde prisen.

Afstemningen er nu slut. I Spild af dine penge tirsdag den 16. maj, kl 20.45 på DR1 kårer vi vinderen.

Dyrene ved Randers Regnskov

Et projekt til mere end fire millioner kroner skulle ”forlænge” regnskoven med malede dyr fra indgangen til Randers Regnskov og ind til centrum.

Men i dag er der ingen malede dyr ved regnskoven. Projektet trak ud på grund af langsom sagshandling i Banedanmark, og da medlemmer af byrådet så de første dyr, der blev malet, ville de ikke betale for at lave projektet færdigt.